ORDE do 5 de maio de 2010 pola que se aproba a conta xeral de liquidación e se distribúe o caudal remanente da herdanza intestada de María Asorey Pedrosa.
CONSELLERÍA DE FACENDA — III. OUTRAS DISPOSICIÓNS — 07/06/2010

Antecedentes.
Por denuncia de José María Rodríguez Vázquez, do 3 de maio de 1999, iniciouse o expediente para o recoñecemento da Comunidade Autónoma de Galicia como herdeira ab intestato de María Asorey Pedrosa DNI: 32294652, de acordo co disposto nos artigos 153 e 154 da Lei 4/1995, do 24 de maio, do dereito civil de Galicia, que regulan a sucesión intestada a favor da Comunidade Autónoma de Galicia e son de aplicación dada a data de finamento da causante, 17 de setembro de 1998, con derradeiro domicilio na Coruña.
Por Auto do 6 de abril de 2001, o Xulgado de Primeira Instancia número 9 da Coruña declarou a Comunidade Autónoma de Galicia única e universal herdeira ab intestato de María Asorey Pedrosa.
O 21 de maio de 2001 publicouse no Diario Oficial de Galicia o anuncio polo que se daba publicidade á apertura do prazo de información pública do dito expediente de sucesión intestada, non consta ningunha solicitude sobre o patrimonio da causante.
Fundamentos xurídicos.
Lei 4/1995, do 24 de maio, de dereito civil de Galicia, artigos 153 e 154.
Decreto 94/1999, do 25 de marzo, sobre réxime administrativo da sucesión intestada a favor da Comunidade Autónoma de Galicia.
Lei 3/1985, do 12 de abril, do patrimonio da Comunidade Autónoma galega.
Decreto 50/1989, do 9 marzo, polo que se aproba o regulamento que executa a Lei 3/1985.
Lei 30/1992, do 26 de novembro, de réxime administrativo das administracións públicas e do procedemento administrativo común.
Código civil.
Adoptadas pola Secretaría Xeral e do Patrimonio as oportunas medidas de conservación e administración, presentada a conta xeral de liquidación da herdanza e feita a correspondente proposta de distribución do caudal hereditario,
RESOLVO:
Primeiro.-Estimar conforme a seguinte conta xeral de liquidación da herdanza de María Asorey Pedrosa:
a) Bens e dereitos:
-Inmobles:
*Lg. de Río, Visma, A Coruña.
Ref. cat. 6622837NJ4062S0001RZ: 52.323,75 .
*Lg. de Río, Visma, A Coruña.
Ref. cat. 6622841NJ4062S0001DZ: 37.680,14 .
*Casa, na rúa Cuba 1, A Coruña.
Ref. catastral 7115005NJ4071N0001TM: 45.075,91 .
-Tesouraría:
BBVA nº c/c 0182 2200 1502 4433730: 41.376,17 .
Total de bens e dereitos: 176.455,97 .
b) Obrigas e débedas:
-Servizos de profesionais independentes:
Rexistro da Propiedade nº 1 da Coruña: 41,83 .
Rexistro da Propiedade nº 2 da Coruña: 147,09 .
Notaría de José Manuel Lois Puente: 111,23 .
Informe pericial Nadia Peláez Rodelgo: 592,60 .
Informe pericial Luis Ángel Simón Santa Cruz: 742,40 .
Concello da Coruña, publicación BOP: 215,81 .
Total obrigas e débedas: 1.850,96 .
Total líquido (bens e dereitos-obrigas e débedas): 174.605,01 .
Segundo.-Tendo en conta:
O caudal hereditario líquido resultante: 174.605,01 .
A denuncia efectuada por José María Rodríguez Vázquez sobre a totalidade dos bens da causante, agás o inmoble con referencia catastral 6622841NJ4062S0001DZ.
A inexistencia de solicitudes de beneficiarios dos bens da herdanza.
a) Concederlle ao único denunciante, José María Rodríguez Vázquez, con NIF 32400815-W, o dereito a percibir o premio previsto no artigo 20 do Decreto 94/1999, cuantificado na cantidade de 13.732,01 euros, resultado de aplicar a porcentaxe regulamentaria do 10% á parte que proporcionalmente corresponde aos bens relacionados na súa denuncia do caudal líquido que se obtivese, 137.320,12 euros, resultado de descontarlle ao valor dos bens denunciados, 138.775,83 euros, a parte proporcional de custos imputables, 1.455,71 euros.
b) Acordar o ingreso definitivo na Caixa Xeral do Tesouro da Comunidade Autónoma de Galicia da cantidade líquida remanente, que ascende a 160.873 euros, co apercibimento de que este importe deberá quedar afecto a establecementos de asistencia social ou institucións de cultura, preferentemente radicados na última residencia habitual da causante, concello da Coruña, e, en todo caso, en territorio galego.
Terceiro.-Esta resolución pon fin á vía administrativa e contra ela poderase interpoñer recurso potestativo de reposición no prazo dun mes, contado desde o día seguinte ao da súa notificación, perante este órgano administrativo, de conformidade cos artigos 107, 109 e 116 da Lei 30/1992, de réxime xurídico das administracións públicas e do procedemento administrativo común; ou ben directamente recurso contencioso-administrativo no prazo de dous meses, contados a partir do día seguinte ao da súa notificación, perante a Sala do Contencioso-Administrativo do Tribunal Superior de Galicia, conforme o disposto nos artigos 46, 10 e 14 da Lei 29/1998, reguladora da xurisdición contencioso-administrativa, sen prexuízo de que os interesados consideren exercer calquera outro recurso que crean oportuno.
Santiago de Compostela, 5 de maio de 2010.
P.D. (Orde 27-4-2009)
Rosa María Pedrosa Pedrosa
Secretaria xeral e do Patrimonio
da Consellería de Facenda